Dakle, vrsta magije koju ja volim, a ja sam mađioničar,
je magija koja koristi tehnologiju
kako bi se stvorila iluzija.
Stoga bih vam volio pokazati nešto na čemu radim.
To je aplikacija
koja će, po mom mišljenju, biti korisna umjetnicima --
osobito multimedijalnim umjetnicima.
Sinkronizira video zapise
preko više ekrana mobilnih uređaja.
I posudio sam ova tri iPoda
od ljudi ovdje iz publike
kako bih vam pokazao što pod time mislim.
I upotrijebit ću ih kako bih vam rekao
malo više o svojoj omiljenoj temi:
obmani.
(Glazba)
Jedan od mojih omiljenih mađioničara
je Karl Germain.
On je imao taj odličan trik
u kojem bi ružin grm procvjetao
upravo pred vašim očima.
Ali njegova je produkcija leptira
bila najljepša.
(Snimka) Najavljivač: Dame i gospodo,
stvaranje života.
(Pljesak)
(Glazba)
Marco Tempest: Kada su ga pitali o obmani,
rekao je ovo:
Najavljivač: Magija je jedina poštena profesija.
Mađioničar obećaje da će vas obmaniti --
i to učini.
MT: Volim se smatrati poštenim mađioničarem.
Koristim puno trikova,
što znači
da vam ponekad moram lagati.
Osjećam se loše zbog toga.
Ali ljudi lažu svakog dana.
(Zvonjenje) Pričekajte.
Djevojka u telefonu: Hej, gdje si?
MT: Zaglavio sam u prometu. Doći ću uskoro.
Svi ste to učinili.
(Smijeh)
Gospođa: Bit ću spremna za minutu, srce.
Muškarac: Upravo sam to oduvijek želio.
Žena: Izgledaš odlično.
MT: Obmana
je temeljni dio života.
Istraživanja pokazuju
da muškarci lažu dvostruko više
od žena --
pretpostavljajući da su žene koje su pitali rekle istinu.
(Smijeh)
Obmanjujemo kako bismo stekli prednost
i sakrili naše slabosti.
Kineski general Sun Tzu
je rekao da se svaki rat
temelji na obmani.
Oscar Wilde
je rekao istu stvar o romantici.
Neki ljudi
obmanjuju za novac.
Igrajmo igru.
Tri karte, tri šanse.
Najavljivač: Jedna petica će ti donijeti 10, 10 će ti donijeti 20.
Gdje je dama?
Gdje je kraljica?
MT: Ova?
Žao mi je. Izgubili ste.
Pa, nisam vas obmanuo.
Sami ste se obmanili.
Samoobmana.
To je kada uvjerimo sami sebe
kako je laž istina.
Ponekad je teško razlikovati to dvoje.
Ovisnici o kockanju
stručnjaci su samoobmane.
(Zvuk automata)
Vjeruju kako mogu pobijediti.
Zaborave trenutke kada su izgubili.
Mozak je jako dobar u zaboravljanju.
Loša su iskustva vrlo brzo zaboravljena.
Loša iskustva
brzo nestanu.
I upravo smo zato u ovom ogromnom i usamljenom svemiru,
tako prekrasno optimistični.
Naša samoobmana
postaje pozitivna iluzija --
zato nas filmovi
mogu odvesti na izvanredne avanture;
zato vjerujemo Romeu
kada kaže da voli Juliju;
i zato pojedine glazbene note,
kada se sviraju zajedno,
postaju sonate i prizivaju značenje.
Ovo je "Clair de Lune."
Njezin je skladatelj zvan Debussy
rekao kako je umjetnost
najveća obmana od svih.
Umjetnost je obmana
koja stvara prave osjećaje --
laž koja stvara istinu.
A kada se predate toj obmani,
ona postaje magija.
(Pljesak)
Hvala vam. Hvala vam najljepša.
(Pljesak)